দুর্ঘটনায় জখম হলেই ১.৫ লাখ! বিরাট ঘোষণা পরিবহন মন্ত্রীর

নয়াদিল্লি: রাস্তাঘাটে দুর্ঘটনা (Road Accident) হলে এবার থেকে আর চিকিৎসার (Treatment) জন্য ভাবতে হবেনা। কারণ, এবার দুর্ঘটনায় আহতদের জন্য বিনামূল্যে চিকিৎসার ব্যবস্থা করবে সরকার (Government of India)। সম্প্রতি, কেন্দ্রীয় সড়ক ও পরিবহণ মন্ত্রী নীতিন গড়করি (Nitin Gadkari) দুর্ঘটনায় আহতদের চিকিৎসা সংক্রান্ত একটি নতুন প্রকল্পের ঘোষণা করেছেন। তিনি জানান, যেকোনও পথদুর্ঘটনায় আহতদের (Injured) সাত দিনের চিকিৎসার জন্য কেন্দ্রীয় সরকার দেড় লক্ষ টাকা পর্যন্ত খরচ বহন করবে।

এখানেই শেষ নয়, ‘হিট অ্যান্ড রান’-এর মতো ঘটনায় নিহতদের পরিবারের জন্য ক্ষতিপূরণের ঘোষণাও করেছেন গড়করি। মঙ্গলবার দিল্লির (Delhi) ভারত মণ্ডপমে রাজ্যের সড়ক পরিবহণমন্ত্রীদের সঙ্গে বৈঠক করেছেন মন্ত্রী। তিনি সেখান থেকে জানিয়েছেন, কোনও ঘটনার ক্ষেত্রে পুলিশ যদি ২৪ ঘণ্টার মধ্যে পথদুর্ঘটনার তথ্য পায়, তাহলে সরকার আহতদের চিকিৎসার সমস্ত খরচ বহন করবে।

আরও পড়ুন: মেলায় ক্ষেপে উঠল হাতি, চলল তাণ্ডব! দেখুন ভয় ধরানো ভিডিও

উল্লেখ্য, ২০২৪ সালে দেশে পথদুর্ঘটনায় মৃতের সংখ্যা প্রায় ১ লক্ষ ৮০ হাজারে পৌঁছেছে। এই বিষয়ে উদ্বেগ প্রকাশ করেছেন পরিবহণ মন্ত্রী। তাই এই উদ্বেগজনক পরিস্থিতিতে সড়ক নিরাপত্তা সুনিশ্চিত করার প্রয়োজনীয়তার কথা উল্লেখ করেছেন গড়করি। তিনি জানান, গত এক বছরে সড়ক দুর্ঘটনায় নিহত ৩০ হাজার ব্যক্তির মধ্যে বেশিরভাগই হেলমেট না পরার কারণে মারা গেছেন।

সরকারের তথ্য বলছে, সবচেয়ে বেশি দুর্ঘটনা ঘটেছে ১৮ থেকে ৩৪ বছর বয়সী যুবকদের মধ্যে। বিশেষত, স্কুল ও কলেজের মতো শিক্ষাপ্রতিষ্ঠানের আশেপাশে দুর্ঘটনার সংখ্যা বৃদ্ধি পেয়েছে। এর ফলে গত এক বছরে প্রায় ১০ হাজার শিশু মারা গিয়েছে। গড়করি জানান, দুর্ঘটনায় মৃত্যুর সংখ্যা কমানোর জন্য একাধিক কার্যকর পদক্ষেপ নিচ্ছে সরকার।